Държавен вестник, бр. 111, 2025 г., стр. 3

БРОЙ  111	
Д Ъ Р Ж А В Е Н  В Е С Т Н И К 	
СТР.  3  
Заключителни разпоредби
§ 1. Постановлението се приема на осно­
вание чл. 109, ал. 3 от Закона за публичните 
финанси.
§ 2. Изпълнението на постановлението се 
възлага на министъра на здравеопазването.
§ 3. Постановлението влиза в сила от деня 
на обнародването му в „Държавен вестник“. 
За министър-председател:
Томислав Дончев
Главен секретар на Министерския съвет: 
Габриела Козарева
7564
ПОСТАНОВЛЕНИЕ № 303
ОТ 15 ДЕКЕМВРИ 2025 Г.
за допълнение на нормативни актове на 
Министерския съвет
МИНИСТЕРСКИЯТ СЪВЕТ
П О С Т А Н О В И :
§ 1. В Постановление № 58 на Министер­
ския съвет от 2025 г. за одобряване на допълни­
телни разходи по бюджета на Министерството 
на туризма за 2025 г. се създава чл. 4a:
„Чл. 4a. (1) За извършване на плащанията 
по чл. 1, ал. 1, в т.ч. за „Персонал“, може 
да се използва сметка за чужди средства на 
Министерството на туризма.
(2) Преведените до 31 декември 2025 г. 
суми по ал. 1 се отразяват в изпълнението на 
съответните разходни показатели по бюджета 
на Министерството на туризма за 2025 г.“
§ 2. В Постановление № 216 на Министер­
ския съвет от 2025 г. за одобряване на допълни­
телни разходи по бюджета на Министерството 
на туризма за 2025 г. се създава чл. 4a:
„Чл. 4a. (1) За извършване на плащанията 
по чл. 1, ал. 1, в т.ч. за „Персонал“, може 
да се използва сметка за чужди средства на 
Министерството на туризма.
(2) Преведените до 31 декември 2025 г. 
суми по ал. 1 се отразяват в изпълнението на 
съответните разходни показатели по бюджета 
на Министерството на туризма за 2025 г.“
За министър-председател:
Томислав Дончев
Главен секретар на Министерския съвет: 
Габриела Козарева
7565
ПОСТАНОВЛЕНИЕ № 304
ОТ 15 ДЕКЕМВРИ 2025 Г.
за одобряване на допълнителни трансфери по 
бюджетите на общините за 2025 г. за изпъл­
нение на дейности по национални програми, 
одобрени с Решение № 294 на Министерския 
съвет от 2025 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни транс­
фери по бюджетите на общините за 2025 г. в 
размер на 5 212 983 лв. за финансово осигу­
ряване на дейности по Национална програ­
ма „Иновации в действие“ – 3 383 515 лв., 
по Национална програма „Професионално 
образование и обучение“ – 242 436 лв., и по 
Национална програма „България – образова­
телни маршрути“ – 1 587 032 лв., разпределе­
ни съгласно приложението.
(2) Допълнителните трансфери по ал. 1 
да се осигурят за сметка на намаляване на 
утвърдените разходи по „Политика в област­
та на всеобхватното, достъпно и качествено 
предучилищно и училищно образование. 
Учене през целия живот“, бюджетна програма 
„Осигуряване на качеството в системата на 
предучилищното и училищното образование“, 
по бюджета на Министерството на образова­
нието и науката за 2025 г.
(3) Допълнителните трансфери се предоста­
вят по бюджетите на общините от централния 
бюджет под формата на обща субсидия за де­
легираните от държавата дейности за сметка 
на намаляване на бюджетното взаимоотно­
шение на централния бюджет с бюджета на 
Министерството на образованието и науката 
за 2025 г.
Чл. 2. Със сумата по чл. 1, ал. 1 да се на­
малят показателите по чл. 16, ал. 3 от Закона 
за държавния бюджет на Република България 
за 2025 г.
Чл. 3. Министърът на образованието и 
науката да извърши съответните промени по 
бюджета на Министерството на образованието 
и науката за 2025 г. и да уведоми министъра 
на финансите.
Чл. 4. Министърът на финансите да извър­
ши налагащите се промени по централния 
бюджет, включително по бюджетните вза­
имоотношения на общините с централния 
бюджет за 2025 г.
Заключителни разпоредби
§ 1. Постановлението се приема на осно­
вание чл. 55a и чл. 109, ал. 3 от Закона за 
публичните финанси във връзка с чл. 280, 
ал. 3, т. 4 от Закона за предучилищното и 
училищното образование и Решение № 294 
на Министерския съвет от 2025 г. за одобря­
ване на национални програми за развитие на 
образованието.
§ 2. Изпълнението на постановлението се 
възлага на министъра на образованието и нау­
ката и на кметовете на съответните общини.
§ 3. Постановлението влиза в сила от деня 
на приемането му.
За министър-председател:
Томислав Дончев
Главен секретар на Министерския съвет: 
Габриела Козарева